ที่ มท ๐๘20.2/ว  กระทรวงมหาดไทย

 ถนนอัษฎางค์ กทม. 10200

 มีนาคม 2563

เรื่อง มาตรการจัดการขยะในช่วงสถานการณ์การระบาดของโรคติดเชื้อไวรัสโคโรนา 2019 (COVID-19)

เรียน ผู้ว่าราชการจังหวัด ทุกจังหวัด

 ด้วยในคราวประชุมคณะรัฐมนตรีเมื่อวันที่ ๑๗ มีนาคม ๒๕๖๓ มีมติเห็นชอบมาตรการ
เร่งด่วนในการป้องกันวิกฤติการณ์จากโรคติดเชื้อไวรัสโคโรนา 2019 (COVID-19) ตามมติที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID -19) ครั้งที่ ๑/๒๕๖๓ เมื่อวันที่ ๑๖ มีนาคม ๒๕๖๓ ประกอบด้วย ๒ มาตรการ ได้แก่ มาตรการป้องกันและสกัดกั้นการนำเชื้อ
ไวรัสโคโรนา 2019 (COVID-19) เข้าสู่ประเทศไทยและมาตรการยับยั้งการระบาดภายในประเทศ เพื่อเตรียม
ความพร้อมรองรับสถานการณ์ดังกล่าวต่อไป โดยมอบหมายให้กระทรวงมหาดไทยเป็นหน่วยงานหลัก
ในการกำหนดการจัดการขยะอย่างถูกวิธี

 กระทรวงมหาดไทยพิจารณาแล้วเห็นว่า เพื่อให้เป็นไปตามมติคณะรัฐมนตรีดังกล่าว
และป้องกันการแพร่ระบาดจากโรคติดเชื้อไวรัสโคโรนา 2019 (COVID-19) ที่อาจเกิดขึ้นจากการปฏิบัติหน้าที่ขององค์กรปกครองส่วนท้องถิ่นในการจัดการขยะมูลฝอย จึงได้กำหนดมาตรการจัดการขยะในช่วงสถานการณ์การระบาดจากโรคติดเชื้อไวรัสโคโรนา 2019 (COVID-19) และให้จังหวัดแจ้งองค์กรปกครองส่วนท้องถิ่นดำเนินการ ดังนี้

 1. มาตรการรณรงค์คัดแยกขยะ

 1.1 ประชาสัมพันธ์ให้ประชาชนคัดแยกขยะแต่ละประเภทใส่ถุงและมัดปากถุงให้แน่นไม่ให้มีรอยฉีกขาด แล้วนำไปทิ้งในถังขยะหรือจุดรวบรวมขยะเพื่อรอการเก็บขน

 1.2 ประชาสัมพันธ์ให้ประชาชนทิ้งหน้ากากอนามัยและหน้ากากผ้า โดยแยกใส่ถุงต่างหากจากถุงขยะประเภทอื่น ปิดปากถุงให้แน่น และควรทำสัญลักษณ์ที่ถุงขยะหน้ากากอนามัยและหน้ากากผ้า
เช่น ผูกเชือก หรือเขียนบอกให้รู้เวลาพนักงานเก็บขนขยะมาจัดเก็บ หรือนำไปทิ้งในถังขยะสีแดง ซึ่งจัดให้เป็นถังขยะติดเชื้อ หรือนำไปทิ้งไว้ในจุดรวบรวมขยะเฉพาะเพื่อรอการเก็บขน

 1.3 จัดให้มีถังขยะสีแดงไว้ในที่สาธารณะหรือจุดรวบรวมขยะ เพื่อเป็นจุดทิ้งขยะหน้ากากอนามัย และหน้ากากผ้าเป็นการเฉพาะ

 1.4 ประชาสัมพันธ์ให้ประชาชนทราบว่า หากผู้ที่ไม่มีอาการป่วยหรือไม่ได้ใกล้ชิดกับ ผู้ที่เป็นกลุ่มเสี่ยงของโรคติดเชื้อไวรัสโคโรนา 2019 (COVID-19) สามารถใช้หน้ากากผ้าแทนหน้ากากอนามัยทางการแพทย์ได้ เนื่องจากสามารถซักทำความสะอาดโดยใช้น้ำยาซักผ้าเด็ก หรือน้ำสบู่อ่อน หรือน้ำยาฆ่าเชื้อ และตากแดดให้แห้งสนิทก่อนนำมาใช้ใหม่ เพื่อเป็นการลดจำนวนขยะหน้ากากอนามัยที่ใช้แล้วและจำนวน ขยะติดเชื้อด้วย

 2. มาตรการเก็บขยะ

 2.1 จัดให้มีอุปกรณ์ป้องกันการติดเชื้อ ได้แก่ ถุงมือ หน้ากากอนามัย หน้ากากผ้า
และเครื่องแต่งกายที่รัดกุม เป็นต้น และกำชับให้พนักงานเก็บขนขยะสวมใส่ในการปฏิบัติงานทุกครั้ง รวมทั้งจัดเตรียมอุปกรณ์ป้องกันการติดเชื้อสำรองให้เพียงพอสำหรับการปฏิบัติงานทุกวัน

/๒.๒ ให้มีการ...

-2-

 ๒.๒ ให้มีการป้องกันการติดเชื้อจากโรคติดเชื้อไวรัสโคโรนา 2019 (COVID-19) แก่พนักงานเก็บขนขยะ ทั้งก่อนและหลังการปฏิบัติงานทุกครั้ง เช่น การตรวจวัดอุณหภูมิ ล้างมือด้วยเจลแอลกอฮอล์ สบู่ เป็นต้น

 2.3 ตรวจสุขภาพพนักงานเก็บขนขยะเป็นระยะตามความเหมาะสม

 2.4 หลังจากการปฏิบัติงานทุกครั้ง ให้ใช้น้ำยาฆ่าเชื้อผสมแอลกอฮอล์ทำความสะอาดอุปกรณ์ต่าง ๆ เครื่องแต่งกายที่สวมใส่ในขณะที่ปฏิบัติงาน รวมถึงฉีดล้างรถบรรทุกเก็บขนขยะมูลฝอย
เป็นประจำทุกวัน

 3. มาตรการกำจัดขยะ

 3.1 ในกระบวนการกำจัดขยะ ให้หามาตรการและอุปกรณ์ที่เหมาะสมให้แก่พนักงานประจำจุดกำจัดขยะเพื่อป้องกันความเสี่ยงในการติดเชื้อระหว่างการปฏิบัติงาน

 3.2 สำหรับการกำจัดขยะหน้ากากอนามัยและหน้ากากผ้า ให้การกำจัดเป็นไปตามกฎกระทรวงว่าด้วยการกำจัดมูลฝอยติดเชื้อ พ.ศ. 2545

 จึงเรียนมาเพื่อพิจารณาดำเนินการ

 ขอแสดงความนับถือ

 ปลัดกระทรวงมหาดไทย

กรมส่งเสริมการปกครองท้องถิ่น

กองสิ่งแวดล้อมท้องถิ่น

ร.ปมท. ...............................

อสถ. ...................................

ร.อสถ. ................................

ผอ.กสว. .............................

ผอ.กง.สว. ..........................

หน.ง. ..................................

จนท. ...................................

กลุ่มงานสิ่งแวดล้อม

โทรศัพท์ 0-2241-9000 ต่อ 2112-4 โทรสาร 0-2241-2066

ผู้ประสานงาน นายเจษ เสียงลือชา